اینگیلتره، آمریکا پرزیدنتی دونالد ترامپ‌ین 7 مسلمان اؤلکه‌نین وطنداش‌لاری‌نین اؤلکه‌یه گیریشینی قاداغان قرارین‌دان ایکی‌لی وطنداش‌لیق صاحبی و یا باشقا اؤلکه‌لرده دوغولموش اینگیلیس وطنداش‌لاری‌نین تاثیرلنممه‌سی اوچون فعالیت باشلاتدی.
اینگیلتره باش ناظیری ترسا می، گیریش یاساغین‌دان تأثیرلنن اینگیلیس وطنداش‌لاری‌نین وضعیتیله باغلی اولا‌راق آمریکا دولت اورقانی‌نین نزدینده گیریشم تعلیماتی وئردی.
ایینگیلیز مطبوعاتی‌نین باش ناظیرلیک قایناق‌لارینا سؤیکدیگی خبره گؤره می، خاریجی ایشلر ناظیری بوریس جانسون‌ا و ایچ ایشلر ناظیری امبر رد-ا آمریکا‌لی همکارلارییلا موضوعیلا باغلی اولا‌راق تماسا کئچمه‌لری تعلیماتی وئردی.
خاریجی ایشلر ناظیری جانسون دا ترامپ‌ین قرارینی اجتماعی مئدیا حسابیندا یاییملادیغی مساژلا تنقید ائده‌رک،
"اینگیلیس وطنداش‌لاری‌نین حاق‌لارینی ایچریده و چؤلده قورویاجاغیق. (اینسان‌لاری) میللیتی سببیله دامغالاماق سهو و بؤلوجودور." ایفاده‌لرینی ایستیفاده ائتدی.
اقتدارداکی محافیظه‌کار پارتی‌نین عراقدا دوغولان میللت وکیلی ناظم الزهاوی ایله سوما‌لی‌ده دوغولان اولیمپیاد شامپیونو آتلت سیر مو فرح باشدا اولماقلا بیر چوخ سایدا اینگیلیس وطنداشی‌نین آمریکانین گتیردیگی سیاحت یاساغین‌دان ائتکیلنه‌بیله‌جگی بیلدیریلیر.
آنا مخالیفت‌دکی ایشچی پارتیسی‌نین لیدری جرمی کوربین ده، مسلمان اؤلکه‌لرین وطنداش‌لارینا یؤنلیک قاداغان قال‌دیری‌لانا قدر ترامپ‌ین اینگیلتره‌یه ائدجگی دولت زیارتینه ایجازه وئریلممه‌سی چاغیریشی ائتدی.
بو آرادا، اینگیلیس پارلامنتی‌نین اینترنت سایتیندا سفرین قارشی‌سینی آلماق اوچون آچیلان کامپانیادا تخمینن 600 مین ایمضا توپلاندی.
